- Psalm
- <
- 53
- >

53
Nia huaidu o nia daangada*Taahili ni David
(Pisalem 14)
1 Digau dadaulia e helekai i lodo nadau manawa boloo,*Romans 3.10-12 “Ma hagalee di God ai.”
Digaula huogodoo guu huli gee mo di tonu,
digaula guu hai nia mee ala koia e huaidu,
tangada i digaula e hai nia mee humalia ai.
2 God e mmada iha i di langi gi nia daangada
be di maa iai tangada i golo e kabemee,
be di maa tangada e daumaha ang gi de Ia.
3 Malaa, digaula huogodoo guu huli gi daha,
digaula gu huaidu huogodoo be di mee e dahi.
Tangada e dahi i digaula e hai nia mee e donu ai,
hagalee hua tangada e dahi ai.
4 God ga heeu, “Ma e aha, digaula e de iloo?
Digau huogodoo hai mee huaidu aanei, la hagalee kabemee?
Digaula e mouli mai i nadau gaiaa agu daangada,
gei digaula hagalee loo e dalodalo mai gi di Au.”
5 Malaa, digaula ga mmaadagu huoloo,
tagadilinga madagu ne hai beelaa mai mua gaa dae mai loo gi dangi nei ai,
idimaa, God ga haga malae nia iwi nia hagadaumee o ana daangada.
God gu diiagi digaula, gei Israel ga haga magedaa digaula.
6 Au e hai dalodalo huoloo bolo di aali la gi hanimoi gi Israel mai i Zion.
Digau Israel ga tenetene hualaa behee i di madagoaa a God
ma gaa hai digaula gi haadanga lamalia labelaa!

- Psalm
- <
- 53
- >

*^ Taahili ni David

*53.1: Romans 3.10-12

© 1996, 2014 The Kapingamarangi Bible translation committee